Overbevist av Jean Bennett og Tony Williams om at «Only You» hadde potensial, hadde Ram fått The Platters til å spille inn sangen på nytt under deres første kontrakt med Mercury. Den ble utgitt sommeren 1955 og ble gruppens første topp-ti plassering på hitlistene og toppet Rhythm and Blues-lista i syv uker. Oppfølgeren «The Great Pretender», med tekst skrevet av Buck Ram i vaskeriet på Flamingo Hotel i Las Vegas, ga ytterligere suksess. Den ble The Platters' første nasjonale nr. 1 hit. «The Great Pretender» var også gruppas største rhythm-and-blues-hit med 11 uker på listene. I 1956 deltok The Platters i den første store filmatiseringen basert på rock and roll, , der de fremførte både «Only You» og «The Great Pretender».